DOKUMENT JE ELEKTRONSKO PODPISAN!

Podpisnik: Ljubiša Stanojević Izdajatelj certifikata: SI-PASS-CA

Številka certifikata: 00F15538D900000000575 Potek veljavnosti: 04. 12. 2028

Čas podpisa: 12. 11. 2024 14:30

Št. dokumenta: 35409-142/2024-2570-9

DOKUMENT JE ELEKTRONSKO PODPISAN!

Podpisnik: Tanja Pucelj Vidović Izdajatelj certifikata: SI-PASS-CA

Številka certifikata: 00D6034AF700000000575 Potek veljavnosti: 05. 09. 2028

Čas podpisa: 13. 11. 2024 08:51

Št. dokumenta: 35409-142/2024-2570-9

Številka: 35409-142/2024-2570-9

Datum: 12. 11. 2024

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22

in 18/23), petega odstavka 128. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP), v povezavi s 101a. členom Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O), na vlogo

Mestne občine Ptuj, Mestni trg 1, 2250 Ptuj, ki jo po pooblastilu županje Mestne občine Ptuj zastopa g. Andrej Trunk, vodja Oddelka za gospodarske dejavnosti Mestne občine Ptuj, o obveznosti izvedbe celovite presoje vplivov na okolje za Spremembe in dopolnitve občinskega podrobnega prostorskega načrta za del območja P11-S18 ob Selski cesti (južno od Ulice Šercerjeve brigade), naslednje

# M N E N J E

1. V postopku priprave Sprememb in dopolnitev občinskega podrobnega prostorskega načrta za del območja P11-S18 ob Selski cesti (južno od Ulice Šercerjeve brigade) ni treba izvesti postopka celovite presoje vplivov na okolje.
2. V postopku priprave Sprememb in dopolnitev občinskega podrobnega prostorskega načrta za del območja P11-S18 ob Selski cesti (južno od Ulice Šercerjeve brigade) ni treba izvesti presoje sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

# O b r a z l o ž i t e v :

I.

Mestna občina Ptuj, Mestni trg 1, 2250 Ptuj (v nadaljnjem besedilu: pripravljavec plana), ki jo po pooblastilu županje št. sl/2022 z dne 10.03.2022 zastopa g. Andrej Trunk, vodja Oddelka za gospodarske dejavnosti Mestne občine Ptuj, je dne 29.08.2024 z vlogo zaprosila Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu: ministrstvo) za mnenje o obveznosti izvedbe celovite presoje vplivov na okolje v postopku priprave in sprejemanja Sprememb in dopolnitev občinskega podrobnega prostorskega načrta za del območja P11-S18 ob Selski cesti (južno od Ulice Šercerjeve brigade) (v nadaljnjem besedilu: plan), na podlagi določil četrtega in petega odstavka 128. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP; v nadaljnjem besedilu: ZUreP-3). Pripravljavec plana je k vlogi priložil pooblastilo za zastopanje,

kopijo mnenja Zavoda RS za varstvo narave, OE Maribor, št. 3563-0356/2024-2 z dne 14.08.2024, o verjetnosti pomembnejših vplivov izvedbe plana in obveznosti izvedbe presoje sprejemljivosti plana na varovana območja, ter navedel spletno povezavo <https://www.ptuj.si/objava/961979>, na kateri so objavljene strokovne podlage za pripravo plana (izdelovalec: UMARH d.o.o., Ptuj, št. projekta: 24-OPPN-02, datum izdelave: julij 2024).

II.

Občina v postopku priprave občinskega prostorskega podrobnega načrta (v nadaljnjem besedilu: OPPN) v skladu z določili četrtega odstavka 128. člena ZUreP-3 prosi ministrstvo, pristojno za celovito presojo vplivov na okolje, za mnenje o obveznosti izvedbe celovite presoje vplivov na okolje (v nadaljnjem besedilu: CPVO), če presodi, da se z OPPN načrtujejo prostorske ureditve, ki niso bile celovito presojane že pri pripravi občinskega prostorskega načrta in gre za take ureditve, ki bi bile poseg v okolje, za katerega je treba izvesti presojo vplivov na okolje, v skladu s predpisi, ki urejajo varstvo okolja, ali za ureditve, za katere je zahtevana presoja sprejemljivosti na varovana območja, ali za ureditve, ki bi lahko pomembneje vplivale na okolje. V skladu z določili drugega odstavka 128. člena ZUreP-3, Občina vedno pridobi mnenje zavoda, pristojnega za ohranjanje narave, o verjetno pomembnih vplivih na varovana območja in o obveznosti izvedbe presoje sprejemljivosti na varovana območja. Peti odstavek 128. člena ZUreP-3 določa, da ministrstvo, pristojno za CPVO, v 30 dneh po prejetju zaprosila, obvesti občino o obveznosti izvedbe CPVO.

Na podlagi določil četrtega odstavka 19. člena ZUreP-3 se CPVO izvede v skladu s predpisi, ki urejajo varstvo okolja, če ZUreP-3 ne določa drugače. Presoja sprejemljivosti na varovana območja se v okviru celovite presoje vplivov na okolje izvede v skladu s predpisi, ki urejajo ohranjanje narave in varstvo okolja. Odločanje o obveznosti izvedbe CPVO in izvedba postopka CPVO sta v skladu z določili petega odstavka 19. člena ZUreP-3, nesamostojna dela postopka priprave prostorskega izvedbenega akta.

V skladu z določili 77. člena Zakona o varstvu okolja (Uradni list RS, št. [44/22,](https://www.uradni-list.si/glasilo-uradni-list-rs/vsebina/2022-01-0873) [18/23](https://www.uradni-list.si/glasilo-uradni-list-rs/vsebina/2023-01-0348) – ZDU- 1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE in [23/24;](https://www.uradni-list.si/glasilo-uradni-list-rs/vsebina/2024-01-0693) v nadaljnjem besedilu: ZVO-2) je treba v postopku priprave plana, programa, načrta ali drugega splošnega akta, katerega izvedba lahko pomembno vpliva na okolje, izvesti CPVO, s katero se ugotovijo in ocenijo vplivi na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. Drugi odstavek 77. člena ZVO-2 določa, da se za plan izvede CPVO, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 89. člena ZVO-2, ali če je zanj zahtevana presoja sprejemljivosti po predpisih o ohranjanju narave. Vlada RS v skladu s četrtim odstavkom 89. člena ZVO-2 predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja na podlagi Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljnjem besedilu: Uredba o PVO).

V skladu z določili četrtega odstavka 77. člena ZVO-2 se, ne glede na določbe prejšnjih odstavkov tega člena, CPVO ne izvede za plan, izdelan na podlagi plana, za katerega je bila že izvedena celovita presoja vplivov na okolje, če za planirane posege niso določeni novi ali podrobnejši izvedbeni pogoji, če ne vsebuje novih posegov ali ne zajema novih območij glede na plan, na podlagi katerega je pripravljen. Skladno z določili šestega odstavka 77. člena ZVO-2 se ministrstvo pred odločitvijo o tem, ali je treba za plan izvesti CPVO, predhodno posvetuje tudi z ministrstvi in organizacijami, pristojnimi za področja, na katera bi plan lahko pomembno vplival.

Na podlagi določil 101. člena ZON se CPVO izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

III.

Ministrstvo je v skladu z 2. členom Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09 in 44/22 – ZVO-2; v nadaljnjem besedilu: Uredba o merilih), v postopku ocenjevanja verjetnosti pomembnejših vplivov plana in ugotavljanja razlogov za uvedbo postopka CPVO, preučilo strokovne podlage za pripravo plana, ki jih je pripravil izdelovalec UMARH d.o.o., Ptuj (št. projekta: 24-OPPN-02, datum izdelave: julij 2024).

Na podlagi preučitve strokovnih gradiv je ministrstvo ugotovilo, da ureditveno območje plana s površino 1,45 ha leži v južnem delu Mestne občine Ptuj, v enoti urejanja prostora z oznako BT22 z namensko rabo SS – stanovanjske površine (s pretežno individualnimi družinskimi pozidavami). Območje predmetnega plana obsega naslednje parcele oz. njihove dele: 3566-del, 3567-del, 3568-del, 3569/2, 3569/3, 3569/4, 3571/1-del, 3573/1-del, 3572/2, 3573/2, 3573/3, 3575/1, 6454-

del, vse k.o. Ptuj. S predmetnim planom se načrtuje umestitev in nova prostorska regulacija za 20 enostanovanjskih hiš, skupaj s pripadajočimi prometnimi in parkirnimi površinami ter v skladu z dopustnimi dejavnostmi, določenimi z OPN. Načrtovana je izvedba gospodarske javne infrastrukture, ki bo omogočala priključitev predvidene prostorske umestitve na javno omrežje:

* vodovodnega omrežja z navezavo na obstoječi vodovod,
* zunanjega hidrantnega omrežja,
* ločenega sistema kanalizacije za odvajanje odpadnih vod z navezavo na javno kanalizacijsko omrežje, ki se zaključi na Centralni čistilni napravi Ptuj,
* nove prometne mreže v območju plana, z navezavo na obstoječo lokalno zbirno cesto – 329012 Ulica Šercerjeve brigade in interne dostopne ceste na JV delu plana,
* elektro energetskega omrežja in IKT omrežja, v skladu s pogoji upravljalcev,
* ogrevanje objektov bo urejeno individualno in ne bo vezano na daljinski sistem ogrevanja tako, da gradnje morajo biti izvedene v skladu z zahtevami predpisov s področja energetske varčnosti in učinkovite rabe energije.

Ministrstvo ugotavlja, da se s planom ne načrtuje poseg v okolje, za katerega je na podlagi določil

89. člena ZVO-2 in Priloge 1 Uredbe o PVO presoja vplivov na okolje obvezna in da na podlagi upoštevanja značilnosti plana, vplivov in območij, ki bodo verjetno prizadeta, ter pomena in ranljivosti območij plana, ni podan razlog za uvedbo postopka CPVO.

IV.

Ministrstvo je v skladu s 3. členom Uredbe o merilih v postopku ocenjevanja verjetnosti pomembnejših vplivov plana in ugotavljanja razlogov za uvedbo postopka celovite presoje vplivov na okolje, izvedlo posvetovanje z ministrstvi in organizacijami, ki sodelujejo v postopku celovite presoje vplivov na okolje, s preučitvijo naslednjih mnenj, pridobljenih v postopku:

* Zavoda RS za varstvo narave, OE Maribor, št. 3563-0356/2024-2 z dne 14.08.2024,
* Ministrstva za naravne vire in prostor, Direkcije RS za vode, Sektorja območja Drave, št.

35021-32/2024-2 z dne 12.09.2024,

* Ministrstva za kulturo, Direktorata za kulturno dediščino, št. 35012-105/2024-33340/4 z dne 2.10.2024,
* Ministrstva za zdravje, Direktorata za javno zdravje, št. 354-126/2024-4 z dne 10.09.2024 in Nacionalnega laboratorija za zdravje, okolje in hrano, št. 2940-09/1649-24 / NP – 5158958 z dne 9. 9. 2024,
* Ministrstva za kmetijstvo, gozdarstvo in prehrano, Direktorata za kmetijstvo, št. 3504- 55/2024/2 z dne 30.08.2024, ter
* Zavoda za gozdove Slovenije, OE Maribor, št. 350-20/2024-2 z dne 6.09.2024.

Zavod RS za varstvo narave, OE Maribor je v mnenju št. 3563-0356/2024-2 z dne 14.08.2024 navedel, da območje plana in njegovega daljinskega vpliva leži izven posebnega varstvenega območja (Natura 2000) in zavarovanega območja, zato ocenjuje, da presoje sprejemljivosti vplivov izvedbe plana v naravo na varovana območja ni treba izvesti. Ministrstvo po preučitvi mnenja mnenjedajalca s področja varstva narave, v povezavi s pregledom vsebine strokovnih gradiv za pripravo plana soglaša z oceno, da presoje sprejemljivosti vplivov izvedbe plana v naravo na varovana območja ni treba izvesti.

Ministrstvo za naravne vire in prostor, Direkcija RS za vode, Sektor območja Drave je v mnenju št. 35021-32/2024-2 z dne 12.09.2024 navedlo, da izvedba plana verjetno ne bo pomembno vplivala na okolje z vidika upravljanja z vodami. Območje predmetnega plana ne leži na poplavnem, erozijskem ali plazljivo ogroženem območju, vendar se nahaja na širšem vodovarstvenem območju zajetij pitne vode z oznako VVO III, zato je treba pri načrtovanju dosledno upoštevati omejitve in pogoje iz Uredbe o vodovarstvenem območju za vodno telo vodonosnikov Dravsko – ptujskega polja (Uradni list RS, št. 59/07, 32/11, 24/13, 79/15).

Ministrstvo soglaša z ugotovitvami mnenjedajalca s področja upravljanja z vodami o verjetnosti pomembnejših vplivov izvedbe plana na okolje z vidika upravljanja z vodami, pod pogojem, ter da se v postopku prostorskega načrtovanja dosledno upoštevajo omejitve in pogoji iz Uredbe o vodovarstvenem območju za vodno telo vodonosnikov Dravsko – ptujskega polja, zaradi lege ureditvenega območja plana na širšem vodovarstvenem območju zajetij pitne vode.

Ministrstvo za kulturo, Direktorat za kulturno dediščino, je v mnenju št. 35012-105/2024-33340/4 z dne 2.10.2024 navedlo, da z vidika varstva kulturne dediščine ni treba izvesti celovite presoje vplivov na okolje, vendar opozarja, da bo treba že v okviru priprave prostorskega akta izvesti predhodne arheološke raziskave v smislu natančnejše določitve vsebine in sestave najdišča. Po oceni mnenjedajalca obstajajo pomembnejši vplivi izvedbe plana na kulturno dediščino, vendar bo njihov vpliv na stanje kulturne dediščine mogoče zmanjšati skozi postopek usklajevanj smernic in mnenj k prostorskemu aktu. Ministrstvo na podlagi pregleda navedenega mnenja soglaša s podano oceno mnenjedajalca s področja varovanja kulturne dediščine, da za predmetni plan ni potrebna izvedba CPVO.

Ministrstvo za zdravje, Direktorat za javno zdravje, je v mnenju št. 354-126/2024-4 z dne 10.09.2024 navedlo, da soglaša z mnenjem, ki ga je zanj pripravil Nacionalni laboratorij za zdravje, okolje in hrano (NLZOH), št. 2940-09/1649-24 / NP –5158958 z dne 9. 9. 2024. NLZOH je v navedenem mnenju podal oceno, da se s predmetnim planom ne spreminja podrobnejša namenska raba prostora in ne ustvarja novih konfliktnih območij, zato s stališča varovanja zdravja ljudi pred vplivi iz okolja ni treba izvesti celovite presoje vplivov na okolje. Izvedba plana lahko ima v času gradnje daljinske, kumulativne in sinergijske vplive zaradi obremenitve širšega območja s hrupom in kakovostjo zunanjega zraka zaradi gradnje na območju in prometa po dovoznih cestah, ki pa po oceni mnenjedajalca ne bodo bistveno vplivali na varovanje zdravja ljudi.

Ministrstvo soglaša z ugotovitvami mnenjedajalca s področja varstva zdravja ljudi, da vplivi izvedbe plana ne bodo bistveno vplivali na varstvo zdravja in ljudi ter oceno, da za plan ni treba izvesti CPVO.

Ministrstvo za kmetijstvo, gozdarstvo in prehrano, Direktorat za kmetijstvo, je v mnenju št. 3504- 55/2024/2 z dne 30.08.2024 navedlo, da predlagana prostorska ureditev ne posega na območje kmetijskih zemljišč, zato se do predlaganih ureditev ne opredeljuje. Ministrstvo soglaša z ugotovitvami mnenjedajalca s področja varstva kmetijskih zemljišč, da plan ne posega na kmetijska zemljišča, saj ureditveno območje predmetnega plana obsega stavbna zemljišča z namensko rabo SS – stanovanjske površine.

Zavod za gozdove Slovenije, OE Maribor, je v mnenju št. 350-20/2024-2 z dne 6.09.2024 navedel, da predmetna prostorska ureditev ni predvidena v območju gozda in gozdnega prostora, zato ni predmet presoje z vidika gozdarstva in lovstva, oz. z vidika pristojnosti Zavoda.

V.

Na podlagi vloge pripravljavca plana, pregleda gradiva ter posvetovanja z ministrstvi in organizacijami, pristojnimi za področja, na katera bi plan lahko pomembno vplival, izvedenega s preučitvijo pridobljenih mnenj o verjetnih vplivih izvedbe plana na okolje, je ministrstvo ugotovilo:

* da se z izvedbo plana ne bo spremenila obstoječa namenska raba prostora,
* da predmetni plan ne zajema novih območij glede na hierarhično višji plan, na podlagi katerega se pripravlja,
* da se s planom ne načrtuje poseg v okolje, za katerega je presoja vplivov na okolje obvezna,
* da izvedba plana ne bo vplivala na kulturno dediščino pod pogojem, da se bodo pomembnejši vplivi na kulturno dediščino zmanjšali skozi postopek usklajevanj smernic in mnenj k prostorskemu aktu,
* da se s planom ne načrtuje ureditev, ki bi pomembno vplivala na zdravje in počutje ljudi,
* da s planom načrtovane ureditve ne bodo vplivale na varstvo kmetijskih zemljišč,
* da izvedba plana ne bo pomembno vplivala na vodni režim in stanje voda pod pogojem, da se upoštevajo omejitve in pogoji iz Uredbe o vodovarstvenem območju za vodno telo vodonosnikov Dravsko – ptujskega polja,

zato je odločilo, da za plan ni treba izvesti CPVO, kot izhaja iz 1. točke izreka tega mnenja.

Ministrstvo je v postopku tudi ugotovilo, da na območju obravnave plana ni naravnih vrednot, zavarovanih območij ali območij pomembnih za biotsko raznovrstnost, ter da plan leži izven neposrednega in daljinskega vpliva na posebna varstvenega območja (Natura 2000) in zavarovana območja. Zato za plan ni treba izvesti presoje sprejemljivosti vplivov izvedbe plana na varovana območja po določilih 101. člena ZON, in je odločilo tako, kot izhaja iz 2. točki izreka tega mnenja.

V tem postopku stroški niso nastali, zato je ministrstvo odločilo tako, kot izhaja iz 3. točke izreka tega mnenja.

Skladno z določili petega odstavka 128. člena ZUreP-3 je to mnenje zavezujoče in se skupaj s sklepom o pripravi OPPN objavi v prostorskem informacijskem sistemu.

Pripravil:

Ljubiša Stanojević

Podsekretar

dr. Tanja Pucelj Vidović

Vodja Sektorja za okoljske presoje

Vročiti (elektronsko):

- Mestna občina Ptuj; obcina.ptuj@ptuj.si

V vednost (elektronsko):

* Ministrstvo za kulturo, Direktorat za kulturno dediščino, gp.mk@gov.si
* Ministrstvo za zdravje, Direktorat za javno zdravje, gp.mz@gov.si
* Ministrstvo za kmetijstvo, gozdarstvo in prehrano, Direktorat za kmetijstvo, gp.mkgp@gov.si
* Ministrstvo za naravne vire in prostor, Direkcija RS za vode, Sektor območja Drave; gp.drsv-mb@gov.si
* Zavod RS za varstvo narave, OE Maribor; info.mb@zrsvn.si
* Zavod za gozdove, OE Maribor; oemaribor@zgs.si